Adnan Januzaj

Adnan Januzaj (sündinud 5. veebruaril 1995 Brüsselis) on Belgia jalgpallur, kes mängib Hispaania kõrgliigaklubis Sevilla ja Belgia jalgpallikoondises poolkaitsjana.http://www.transfermarkt.co.uk/adnan-januzaj/profil/spieler/177847

2011. aastal liitus Januzaj 16-aastaselt Manchester Unitedi noorteakadeemiaga. Manchester Unitedi esindusmeeskonnas tegi ta debüüdi hooajal 2013–2014. Hooaegadel 2015–16 ja 2016–17 oli ta laenul Dortmundi Borussias ja Sunderlandis. 2017. aasta juulis sõlmis ta viieks aastaks lepingu Hispaania kõrgliigaklubiga Real Sociedad.

2022. aasta augustis sõlmis ta nelja-aastase lepingu Sevillaga.

 Koondisekarjäär 
2014. aasta mais kinnitati Januzaj Belgia koondisse 2014. aasta maailmameistrivõistlusteks."Adnan Januzaj included in Belgium's World Cup squad". BBC Sport. Vaadatud 30.6.2018

Ametliku debüüdi Belgia rahvuskoondises tegi ta 7. juunil 2014 sõprusmängus Tuneesia vastu."Belgium 1-0 Tunisia: Adnan Januzaj wins his first cap in hailstorm delayed victory... but Romelu Lukaku limps off with injury". Daily Mail. 7.6.2014. Vaadatud 30.5.2018 Rahvuskoondises oli ta mänginud juba kaks nädalat varem sõprusmängus Luksemburgi vastu, kuid FIFA kuulutas selle mängu mitteametlikuks, kuna Belgia koondise peatreener Marc Wilmots tegi selles mängus lubatava kuue vahetuse asemel seitse."Adnan Januzaj's Belgium debut wiped from record books". BBC Sport. 4.6.2014. Vaadatud 30.6.2018

2014. aasta maailmameistrivõistlustel pääses ta platsile viimases alagrupimängus Lõuna-Korea vastu, alustades algkoosseisus.

Esimese värava rahvuskoondise särgis lõi ta 2018. aasta maailmameistrivõistluste viimases alagrupimängus Inglismaa vastu, tuues Belgiale 1:0 võidu ja alagrupivõidu."Belgia võitis alagrupis kõik mängud". sport.err.ee. 28.6.2018. Vaadatud 30.6.2018

 Saavutused 
Manchester United
FA Community Shield: 2013
Real Sociedad
Copa del Rey: 2019–20

Viited

 Välislingid 

Kategooria:Belgia jalgpallurid
Kategooria:Manchester United FC mängijad
Kategooria:Dortmundi Borussia mängijad
Kategooria:Sunderland AFC mängijad
Kategooria:Real Sociedadi mängijad
Kategooria:Sevilla FC mängijad
Kategooria:Premier League'i mängijad
Kategooria:Bundesliga mängijad
Kategooria:La Liga mängijad
Kategooria:Sündinud 1995